Auriac de Dròt
Auriac de Dròt (Auriac-sur-Dropt en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

Geografia

Lo borg es sus lo sol site d'alluvions ancianas de tota l'anciana senhoriá de Duràs, una terrassa de 52 m. Son de tèrras fertilas e plan eissugadas, çò qu'explica que l'ocupacion deu sol fuguèt anciana .

Perimètre deu territòri

Toponimia
Las fòrmas ancianas son capella de Auriaco, en latin, en 1326, Sancti Martini de Auriaco, en latin, en 1326, de Auriaco, en 1520 . Auriac vendriá d'un nom latin d'òme Aurius (Dauzat)  o Aureus, cognomen (Negre, Bénédicte Boyrie-Fénié), emb lo sufixe -acum , latinizacion deu sufixe gallés -ācon. Auriac èra donc probablament una anciana granda propietat antica qu'aviá per mèstre Aurius o Aureus. Bénédicte Boyrie-Fénié precisa que la prononciacion es [u'rja], [u'rja] de 'dro], dins un parlar que respècta normalament au- pretonic : aurelha [aw'rejə], aurai [aw'rɛj] [en realitat [ɔw'rejə], [ɔw'rɛj] ] e escriu per consequent Oriac de Dròt. Aquela degradacion es probablament d'origina gavacha o estrictament francesa (cf. lo vilatge de Pompérat, delà Dròt < Pontpeirat).

Lo determinant -sur-Dropt, « de Dròt » es oficial dempuèi 1927 ; en occitan es utilizat en cas d'omonimia.

Istòria
Auriac es après Anzàs, luec dispareissut près de Senta Colomba, un deus sites pus ancianament ocupats de la region de Duràs. La villa data deu sègle IV o avant e èra situada quauques desenas de mètres au sud deu borg. Èra una de las pus luxuosas (tròces de capitèus corintins en marme blanc, colomnas de marme gris, mosaïcas) puèi Auriac fuguèt una de las pus ancianas parròquias deu Duraqués, mès lo nom de Sent Martin permet pas de precisar exactament son ancianetat. Auriac fuguèt probablament una granda parròquia, mair d'autras futuras parròquias naissudas deus desboigatges .

Administracion

 Avant la refòrma cantonala de 2014, aplicada en 2015, la comuna èra deu canton de Duràs; es adara deu canton dei Tuquets de Guiana, emb Duràs per burèu centralizator. De 1793 a 1801 fuguèt deu canton de La Sauvetat.

Demografia

 En  la populacion èra de  abitants e la densitat èra de  ab/km²

Luecs e monuments

Personalitats ligadas emb la comuna

Veire tanben
 Comunas d'Òut e Garona

Ligams extèrnes

Nòtas

Comuna de Guiana
Comuna d'Òlt e Garona
Comuna d'Agenés